
1.	NAMEN IN UPORABA
Elektroagregat je delovni stroj, ki zagotavlja vir električne energije, zato je potrebno ravnati z njim kot z vsemi ostalimi viri električne energije. Pri zagotavljanju dobave električne energije v primeru večjih del na elektrodistribucijskih napravah ali pri njihovih izpadih iz obratovanja se uporablja elektro agregat. Pri tem morajo upoštevati veljavne tehnične predpise in varnostna pravila za zagotovitev varnega dela tako za upravljavci elektrodistribucijskih naprav kot tudi odjemalci električne energije. Določene morajo biti odgovorne osebe, ki so zadolžene za rokovanje, montažo, priklop, nadzor, odklop, demontažo, hranjenje, organizacijo periodičnih pregledov in vzdrževanje. 

Pri delu lahko pride do različnih poškodb, v primeru dotika z vročimi deli do opeklin, pri približevanju rotirajočim se delom do zagrabitev oblačil ali las, pri priključevanju na omrežje do udara el. toka in pri daljši prisotnosti do poškodbe sluha.

· preberemo navodila za uporabo, pregledamo mesto postavitve agregata, ki mora zagotavljati stabilnost in nosilnost, da ga ne ogrožajo podrtja drugih predmetov ali stavb v bližini, da je zaščiten pred požarom ali vdorom vode, da ne ovira prometa in da njegovi priključki niso izpostavljeni mehanskim in drugim vplivom,
· pri priključitvi agregata na omrežje upoštevamo 5 varnostnih pravil,
· mesto delovanja agregata se ustrezno zaščiti (ogradi s trakovi, ogradami in opozorilnimi tablami), da se prepreči morebiten prehod nepooblaščenih oseb v območje agregata – najmanj 1m od agregata,
· mesto posluževanja agregata, na katerem stoji odgovorna oseba, ozemljimo z originalno priloženo sondo,
· pokrova hladilnika ne odvijamo, dokler je motor topel (po ustavitvi počakamo da se ohladi),
· motor naj poslužuje samo ena oseba izpred armaturne plošče,
· pri ravnanju z dizelskim gorivom in oljem uporabljamo rokavice (olje lahko škodi koži).

· zagotovimo nadzor nad delovanjem elektro agregata,
· pri elektro agregatu mora biti nameščen ročni gasilnik na prah (S) in posip za vpijanje plinskega olja,
· pretakanje goriva se lahko izvaja samo s pomočjo ustrezne črpalke,
· gorivo v sodih se ne sme nenadzorovano skladiščiti,
· v primeru postavitve stroja v zaprtih ali delno zaprtih prostorih, moramo paziti na odvajanje izpušnih plinov.

[bookmark: _Toc262548388]5.	VZDRŽEVANJE, ČIŠČENJE IN PREGLEDOVANJE
Vzdrževanje in čiščenje izvajajte po navodilih proizvajalca. Vizualni pregled naprave izvedite pred vsako uporabo. Periodične preglede opravi strokovna oseba oz. zunanja organizacija. Voditi je potrebno knjigo o lokaciji namestitve elektro agregata, priklopu, času obratovanja, nepravilnostih pri obratovanju, pregledih itd.

Pri delu z agregatom je obvezna uporaba zaščitnih sredstev: glušniki, zaščitna očala, zaščitne rokavice, delovni čevlji, delovna obleka, čelada.

